Frederick av Storbritannia

Frederick av Wales (Frederick William; født 13. mai 1750, død 29. desember 1765) var et medlem av den britiske kongefamilien. Han var barnebarn av kong Georg II av Storbritannia og yngste bror til kong Georg III av Storbritannia.

Liv 
Prins Frederick blei født den 13. mai 1750, i Leicester House i Westminster i London. Hans far var Fredrik Vilhelm, fyrsten av Wales, eldste sønn av Georg II og Caroline av Ansbach. Hans mor var fyrstinnen av Wales (født Augusta av Sachsen-Gotha).

Prins Frederick blei døpt fire dager etter sin fødsel på samme eiendom, av biskopen av Oxford, Thomas Secker. Hans faddere var broren, prins Georg, hans onkel på morssida, prins Wilhelm av Sachsen-Gotha-Altenburg og hans søster prinsesse Augusta.

Den unge prinsen døde 29. desember 1765 i Leicester House.

Ettermæle 
 Landsbyen Prince Frederick i Maryland, sies å være oppkalt etter prinsen.
 Fort Frederick i Kingston i Ontario, et fort bestående av jordvoller med en steinmur i nord, er oppkalt etter ham. På eiendommen finner man også Martello Towers som huser Royal Military College av Canada-museet.  
 Fort Frederica, og byen Frederica like ved, på St. Simons Island i Georgia, er oppkalt etter ham.

Referanser 

Britiske prinser
Kongelige briter
Fødsler i 1750
Dødsfall i 1765